**Ministru kabineta noteikumu projekta**

**“Kārtība, kādā administratīvi teritoriālās reformas ietvaros pašvaldībām piešķir valsts mērķdotāciju kopīga jaunveidojamā novada pašvaldības administratīvās struktūras projekta izstrādei ” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Kārtība, kādā administratīvi teritoriālās reformas ietvaros pašvaldībām piešķir valsts mērķdotāciju kopīga jaunveidojamā novada pašvaldības administratīvās struktūras projekta izstrādei” (turpmāk – noteikumu projekts) izstrādāts, pamatojoties uz Administratīvo teritoriju un apdzīvoto vietu likuma pārejas noteikumu 7. punktu. Tā mērķis ir noteikt kārtību, kādā administratīvi teritoriālās reformas ietvaros līdz 2021. gada 1. jūlijam pašvaldībām piešķir valsts mērķdotāciju kopīga jaunveidojamā novada pašvaldības administratīvās struktūras projekta izstrādei (turpmāk – projekts).Noteikumu projekts stājas spēkā nākamajā dienā pēc tā publicēšanas Latvijas Republikas oficiālajā izdevumā “Latvijas Vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabinetā 2019. gada 15. oktobrī izskatīja Vides aizsardzības un reģionālās attīstības ministrijas (turpmāk – VARAM) sagatavoto likumprojektu “Administratīvo teritoriju un apdzīvoto vietu likums”. 2019. gada 21. oktobrī likumprojekts “Administratīvo teritoriju un apdzīvoto vietu likums” (Nr.: 462/Lp13) iesniegts izskatīšanai Latvijas Republikas Saeimā (turpmāk – Saeima).Saeima 2020. gada 10. jūnijā pieņēma Administratīvo teritoriju un apdzīvoto vietu likumu, kura pārejas noteikumu 7. punktā noteikts VARAM sagatavot noteikumu projektu, kas nosaka kārtību, kādā administratīvi teritoriālās reformas ietvaros līdz 2021. gada 1. jūlijam pašvaldībām piešķir valsts mērķdotāciju kopīga jaunveidojamā novada pašvaldības projektu izstrādei.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts ietekmēs 105 pašvaldību institucionālo un funkcionālo struktūru, kur administratīvo teritoriju apvienošanās rezultātā tiks izveidotas 28 jaunas apvienotās pašvaldības. Lai atbalstītu jauno pašvaldību izveidošanas procesu un veicinātu apvienojamo pašvaldību sadarbību pirms darbu uzsāk jaunievēlētās domes, ar šiem MK noteikumiem tiek piešķirts līdzfinansējums administratīvās struktūras izstrādei pašvaldībai, kurā ir lielākais iedzīvotāju skaits atbilstoši Iedzīvotāju reģistra datiem uz 2020. gada 1.janvāri.MK noteikumu projekts paredz, ka par projekta izstrādi atbildīga ir viena pašvaldība, savukārt visām iesaistītajām pašvaldībām, ievērojot labas pārvaldības principu, būtu savstarpēji jāsadarbojas, ņemot vērā, ka administratīvās struktūras projekts tiktu izstrādāts jaunveidojamajai pašvaldībai, ko veido esošās pašvaldības kuru interesēs būtu, lai informācija par tām tiek ņemta vērā un iekļauta administratīvās struktūras projektā.Jaunveidojamās pašvaldības veidojas, apvienojot pašvaldības esošās robežās. Atsevišķos gadījumos pašvaldības teritorijas daļa tiek pievienota citai pašvaldībai. MK noteikumu projekts attiecas uz visām jaunveidojamajām pašvaldībām, tai skaitā ir arī visas pašvaldības, kurām tiek pievienota tikai daļa no citas pašvaldības administratīvās teritorijas. Šādos gadījumos pašvaldībām, kurām tiks pievienota arī daļa no citā jaunveidojamajā novadā ietilpstošas pašvaldības teritorijas, vēlams iesaistīt projekta izstrādē un apkopot informāciju arī no pašvaldības, no kuras konkrētā teritoriālā vienība tiek atdalīta.Atbildīgā pašvaldība var pretendēt uz mērķdotācijas saņemšanu, ja līdz 2020. gada 30. septembrim iesniedz Valsts reģionālās attīstības aģentūrā (turpmāk – aģentūra) pieteikumu ar norēķinu kontu Valsts kasē un domes lēmumu par apņemšanos sagatavot projektu. Valsts mērķdotāciju piešķir no VARAM budžeta programmas 30.00.00 “Attīstības nacionālie atbalsta instrumenti” šim mērķim paredzētiem līdzekļiem 2020. un 2021. gadam, nodrošinot valsts budžeta finansējumu līdz 18 750 *euro* vienam projektam. Valsts mērķdotācijas kopējais apstiprinātais apjoms ir 525 000 *euro* apmērā, paredzot viena projekta izmaksu 18 750 *euro* apmērā, kas sadalīts pa gadiem:* Finansējums 2020. gadā (70%) 367 500 *euro* apmērā,
* Finansējums 2021. gadā (30%) 157 500 *euro* apmērā.

Projekta izstrādei attiecināmās izmaksas ir personāla atalgojums (darba alga un valsts sociālās apdrošināšanas obligātās iemaksas) un piesaistīto ekspertu pakalpojumu izmaksas. Projekta izstrādē var tikt iesaistīti pašvaldību darbinieki, veicot papildu pienākumus. Izstrādājot jaunveidojamā novada pašvaldības administratīvās struktūras projektu, jaunveidojamās novada pašvaldības administrācijas, iestāžu un struktūrvienību sastāvā uz līdztiesīgiem pamatiem var iekļaut visu iesaistīto novada pašvaldības iestāžu un struktūrvienību pārstāvjus (piemēram, izveidota komisija), kuru ieguldījums var tikt atlīdzināts (piemēram, slēdzot darba līgumu par dalību komisijā, uzņēmuma līgumu vai citā likumā atļautā veidā, piemēram, piemaksa, kuru nosaka pašvaldība atbilstoši normatīvajiem aktiem).Ievērojot labas pārvaldības principu, atbildīgā pašvaldība var saņemt un administrēt līdzekļus jaunās administratīvās struktūras izstrādāšanai, bet pašu struktūru izstrādāt un akceptēt uzticēt apvienojamo novadu deleģētiem pārstāvjiem uz vienlīdzības principiem.Visām iesaistītajām pašvaldībām ir vienlīdzīgas tiesības iesaistīties projekta izstrādē, pēc iespējas saglabājot pašvaldību attīstības plānošanas dokumentos noteiktos mērķus un stratēģijas.Aģentūra var lemt par piešķirtās valsts mērķdotācijas atprasīšanu, ja projekts nav izstrādāts saskaņā ar šiem noteikumiem. Atbildīgās pašvaldības domes priekšsēdētājs ir atbildīgs par saņemtās valsts mērķdotācijas izlietošanu atbilstoši paredzētajam mērķim. Ar 2021. gada pašvaldību vēlēšanās jaunievēlētās pašvaldības domes pirmo sēdi izbeidzas visu bijušo pašvaldību domju pilnvaras un jaunā novada pašvaldība ir attiecīgajā novadā iekļauto pašvaldību institūciju, finanšu, mantas, tiesību un saistību pārņēmēja, tai skaitā attiecībā uz šiem noteikumiem. |
| 3. | Projekta izstrādē iesaistītās institūcijas un publiskas personas kapitālsabiedrības | VARAM un aģentūra. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts ietekmēs visas pašvaldības, kuras skar administratīvi teritoriālā reforma. |
| 2. | Tiesiskā regulējuma ietekme uz tautsaimniecību un administratīvo slogu | Katram novadam, kas veidojas apvienojoties, jāizstrādā jaunās administratīvās struktūras projekts, lai pēc pašvaldību vēlēšanām spētu 2021. gadā veiksmīgi uzsākt jaunā novada darbību. Vienlaicīgi, nostiprinot pašvaldību autonomiju un kapacitāti, pašvaldībās būs iespēja izveidot profesionālākas attiecīgas pašvaldību struktūras, kuras nodrošinās labāku sadarbību starp valsts un pašvaldību institūcijām, uzņēmējiem, augstākās un profesionālās izglītības iestādēm, nevalstiskajām organizācijām u.c. institūcijām.  |
| 3. | Administratīvo izmaksu monetārs novērtējums | Nav attiecināms.  |
| 4. | Atbilstības izmaksu monetārs novērtējums | Nav attiecināms.  |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021.gads | 2022.gads | 2023.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  367 500 |  0 |  157 500 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  367 500 |  0 |  157 500 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |  367 500 |  0 |  157 500 |  0 |  0 |  0 |  0 |
| 2.1. valsts pamatbudžets |  367 500 |  0 |  157 500 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 |  0 |  0 |  0 |  0 |  0 |  0 |
| 3.1. valsts pamatbudžets |  0 |  0 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X |  0 | X |  0 | X |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | **2020. gadā:** valsts budžeta finansējums pašvaldībām administratīvi teritoriālās reformas īstenošanai, tai skaitā novadu administratīvās struktūras projektu izstrādei (apvienošanās projekts) 367 500 EUR.Katram novadam, kas veidojas apvienojoties, jāizstrādā jaunās administratīvās struktūras projekts, lai spētu 2021. gadā veiksmīgi uzsākt jaunā novada darbību.Viena projekta vidējās izmaksas līdz 18 750 EUR, kas paredzētas 28 jaunveidojamiem novadiem, izmaksājot 2020. gadā 70% no finansējuma.**2021. gadā:**valsts budžeta finansējums pašvaldībām administratīvi teritoriālās reformas īstenošanai, tai skaitā novadu administratīvās struktūras projektu izstrādei (apvienošanās projekts) 157 500 EUR.Viena projekta vidējās izmaksas līdz 18 750 EUR, kas paredzētas 28 jaunveidojamiem novadiem, izmaksājot 2021. gadā 30% no finansējuma).Finansējums paredzēts projekta izstrādei, kur attiecināmās izmaksas ir personāla atalgojums un piesaistīto ekspertu pakalpojumu izmaksas.Valsts mērķdotācijas piešķiršanu projekta sagatavošanai Aģentūra nodrošina saskaņā ar VARAM valsts pamatbudžeta programmā 30.00.00 “Attīstības nacionālie atbalsta instrumenti” apstiprināto finansējumu 2020. gadā un 2021. gadā. Aģentūra nodrošinās finansējuma pārskaitīšanu uz attiecīgo pašvaldību kontiem noteikumu projektā norādītā valsts mērķdotācijas apmērā atbildīgajai pašvaldībai.Minētais finansējums ir piešķirts Vides aizsardzības un reģionālās attīstības ministrijas 2020.-2022. gada prioritārā pasākuma 21\_01\_P “Administratīvi teritoriālās reformas īstenošana” piešķirtā finansējuma ietvaros. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Nav. |
|  **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Atbildīgā pašvaldībām domes lēmumi par novadu administratīvās struktūras projektiem. |
| 2. | Atbildīgā institūcija | Atbildīgās pašvaldības. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība ir nodrošināta saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu, sabiedrības pārstāvjus aicinot līdzdarboties, rakstiski sniedzot viedokli par likumprojektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu VARAM tīmekļvietnē [www.varam.gov.lv](http://www.varam.gov.lv) un Valsts kancelejas tīmekļvietnē <https://www.mk.gov.lv/lv>. |
| 2. | Sabiedrības līdzdalība projekta izstrādē | MK projekts un tā anotācija publicēta 2020. gada 25. jūnijā VARAM tīmekļvietnē [www.varam.gov.lv](http://www.varam.gov.lv) un 2020. gada 25. jūnijā MK projekts un tā anotācija tika publicēta Valsts kancelejas tīmekļvietnē <https://www.mk.gov.lv/lv> sadaļās - sabiedrības līdzdalība. |
| 3. | Sabiedrības līdzdalības rezultāti | Priekšlikumi un iebildumi netika saņemti. |
| 4. | Cita informācija |  Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VARAMun Aģentūra. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts ietekmēs 105 pašvaldību institucionālo un funkcionālo struktūru, kur administratīvo teritoriju apvienošanās rezultātā tiks izveidotas 28 jaunas apvienotās pašvaldības. Savukārt ietekme uz cilvēkresursiem pašvaldību institūcijās būs atkarīga no pašvaldību pieņemtajiem lēmumiem pēc 2021. gada 1. jūlija, kad darbu uzsāks jaunievēlētās pašvaldību domes, jo pašvaldību darba organizācija saskaņā ar normatīvajiem aktiem ir pašvaldību autonomā kompetencē ietilpstošs jautājums. |
| 3. | Cita informācija | Nav. |

Vides aizsardzības un reģionālās attīstības ministrs Juris Pūce

Muzikante, 67026930

dzintra.muzikante@varam.gov.lv